करण जौहर की पार्टी में दिखा बॉलीवुड के सितारों का जमावड़ा,  लेट नाइट पार्टी के VIDEO में नजर आए कई सेलिब्रेटीज  
करण जौहर की पार्टी में ये सितारे आए नजर
पार्टी में दीपिका, मलाइका और मीरा आईं नजर 
सोशल मीडिया पर वायरल हो रहा है वीडियो
फिल्म मेकर करण जौहर (Karan Johar) ने हाल ही में एक पार्टी दी, जिसमें बॉलीवुड के कई सितारे नजर आए. दीपिका पादुकोण (Deepika Padukone) से लेकर मीरा राजपूत तक हर कोई करण जौहर के घर में हुई इस पार्टी में नजर आया. शनिवार रात हुई इस पार्टी का एक वीडियो प्रोड्यूसर करण जौहर ने अपने इंस्टाग्राम एकाउंट से शेयर किया है. ये वीडियो सोशल मीडिया पर खूब वायरल हो रहा है. इस वीडियो में दीपिका पादुकोण, मलाइका अरोड़ा (Malaika Arora), अर्जुन कपूर, शाहिद कपूर (Shahid Kapoor), वरुण धवन, विक्की कोशल, रणबीर कूपर और मीरा राजपूत नजर आ रहे हैं. 
Saturday night vibes
A post shared by  Karan Johar (@karanjohar) on Jul 27, 2019 at 12:17pm PDT

इस वीडियो को करण जौहर (Karan Johar) ने अपने इंस्टाग्राम एकाउंट से फैन्स के साथ शेयर किया है. फैन्स भी उनके इस वीडियो पर खूब कमेंट कर रहे हैं. वायरल हो रहे इस वीडियो में सारे फिल्मी सितारे अपने अंदाज में पार्टी एंजॉय करते नजर आ रहे हैं. बता दें हाल ही में प्रोड्यूसर करण जौहर ने साउथ के सुपरस्टार विजय देवराकोंडा की अपकमिंग फिल्म 'डियर कॉमरेड (Dear Comrade)' का हिंदी रिमेक बनाने की जानकारी दी थी.
Had the pleasure to be the first to see #dearcomrade ! What a powerful and intense love story !!! Top notch performances by @thedeverakonda and @rashmika_mandanna !! The film is exceptionally moving and leaves you with such an important and relevant message! Strongly directed by debut director @bharatkamma and wonderfully produced by @mythriofficial !! Exceptional music by #justinprabhakaran Glad to ANNOUNCE that @dharmamovies will be producing the Hindi remake of #dearcomrade !! Super excited about this!!!
A post shared by  Karan Johar (@karanjohar) on Jul 23, 2019 at 6:10am PDT

फिल्म निर्माता करण जौहर (Karan Johar) ने अपने इंस्टाग्राम एकाउंट पर एक तस्वीर पोस्ट करते हुए इस बात की जानकारी दी थी. इस तस्वीर में करण के साथ एक्टर विजय देवराकोंडा  (Vijya Devrakonda) भी मौजूद थे. करण जौहर ने इस फोटो को पोस्ट करते हुए लिखा, "मैंने 'डियर कॉमरेड (Dear Comrade)' सबसे पहले देखी. ये एक बहुत पॉवरफुल और गंभीर लव स्टोरी है. इस फिल्म में विजय देवराकोंडा और रश्मिका मंदाना ने बेहतरीन प्रदर्शन किया है. ये फिल्म एक महत्वपूर्ण संदेश भी देती है. मुझे ये बताते हुए बहुत खुशी हो रही है कि 'धर्मा प्रोडक्शन' इस फिल्म का हिंदी रिमेक बनाएगा. इसके लिए मैं बहुत उत्साहित हूं."